13. Raspunderea juridica: conditiile de aparitie si formele ei. Imprejurarile care exclud raspunderea juridica: Raspunderea juridica este mijlocul juridic care legalizeaza, blocheaza conduita ilegala si stimuleaza actiunile sociale utile ale oamenilor. Raspunderea juridica survine numai atunci cand exista urmatoarele conditii : 1) fapta ilicita – este exprimata printr-o actiune sau inactiune care contravine prevederilor normei juridice. Caracterul ilicit al faptei este aspectul cel mai constant, ca trasatura a faptei juridice, ce constituie fundamentul raspunderii.

2)legatura cauzala dintre fapta ilicita si rezultatul daunator. Raspunderea juridica poate interveni numai atunci cand intre actiunea ilicita si prejudiciu exista un raport de cauzalitate. Deci, o persoana poate fi trasa la raspundere pentru savarsirea cu vinovatie a unei fapte antisociale numai atunci cand rezultatul ilicit va fi o consecinta nemijlocita a faptei sale ilicite.

3) vinovatia (culpa) – desemneaza latura subiectiva a persoanei. Vinovatia este atitudinea psihica a persoanei fata de fapta ilicita savarsita de ea, precum si fata de consecintele acestei fapte. In functie de natura si gravitatea lor sociala, de categoria normelor juridice (ramura de drept) incalcarile dreptului se impart in incalcari penale, administrative, civile, de dreptul muncii. Fiecarei incalcari de drept ii corespunde una din formele raspunderii juridice. Raspunderea penala – este o condamnare publica de stat a faptelor ilicite si a persoanelor care le savarsesc. Incalcarile dreptului penal sunt denumite infractiuni, care prezinta cel mai inalt grad de pericol social. Raspunderea administrativa – incalcarile normelor dreptului administrativ se numesc contraventii. Raspunderea civila imbraca doua forme :contractuala, ce constau in neindeplinirea unor obligatii ce deriva din contract; delictuala consta in obligatia de a repara prejudiciul cauzat printr-o fapta ilicita sau obligatia de repunere in drepturi. Incalcarile normelor dreptului muncii, sunt acele fapte ilicite care pot fi savarsite numai de catre persoanele incadrate in campul muncii : prejudiciul material si abaterile disciplinare. Imprejurarile care exclud raspunderea juridica: a) extrema necesitate – intelegem dreptul de a-si apara propria viata pusa in pericol, cu pretul sacrificarii altei persoane; ori imprejurarile cand o persoana pentru a inlatura un pericol pricinuieste o dauna altei persoane. b) legitima aparare c) iresponsabilitatea – este starea psihica a unei persoane care din anumite motive (boala mintala, varsta frageda s.a.) nu-si poate da seama de consecintele faptelor pe care le savarseste.