2. Conceptul de stat. Notiunea, esenta si elementele (atributele) statului: Statul este principala institutie politica a societatii. Aparut aproape 6 mii de ani in urma in Orientul Antic (Egipt, Babilon, China, India), statul continua sa fie si astazi un instrument esential de dirijare sociala. Exista mai multe definitii ale statului. Analizandu-le pe cele mai importante, constatam ca statul, de regula, e caracterizat ca : 1)o institutie politica a societatii cu ajutorul careia se realizeaza conducerea societatii; 2)o organizatie care detine monopolul crearii si aplicarii dreptului; 3)o organizatie care exercita puterea pe un teritoriu determinat a unei comunitati umane; 4)o organizatie politica a detinatorilor puterii de stat care poate obliga executarea vointei generale, aplicand, in caz de necesitate, forta de constrangere; 5)ansamblul autoritatilor publice care asigura guvernarea. Statul se caracterizeaza prin cateva elemente, atribute sau dimensiuni istorice si politice. Acestea stau la baza oricarui stat si fara ele statul este de neconceput. Atributele statului au o importanta majora. Ele conditioneaza atat aparitia, cat si disparitia sau reinvierea statului.

1.Teritoriul –este atributul (elementul) material a statului. Pe langa faptul ca teritoriul este o notiune geografica, el reprezinta, de asemenea, un concept politic si juridic. Teritoriul statului cuprinde solul, subsolul, apele si coloana de aer de deasupra solului si a apelor. La teritoriul statului se mai atribuie navele maritime, aeriene, rachetele cosmice, satelitii artificiali, reprezentantele diplomatice.

2. Populatia – constituie elementul (atributul) demografic, psihologic si spiritual a statului. Un stat fara populatie nu poate sa existe, e de neconceput. Populatia poate avea fata de autoritatea de stat ori calitatea de cetatean (membru al statului), ori calitatea de strain (cei care au cetatenia altui stat), ori pe cea de apatrid (fara cetatenie). 3. Puterea publica – constituie cea mai esentiala caracteristica a statului, cel mai principal element specific al statului. Denumita si putere de stat sau putere politica ori putere de constrangere. Statul, in ultima instanta inseamna forta. Puterea se infatiseaza sub mai multe forme. Ea poate fi politica sau nepolitica, statala sau nestatala. Intr-o societate exista mai multe categorii de putere: puterea familiala, puterea unui colectiv, puterea unui grup social, puterea unor partide, puterea altor organizatii social-politice. Puterea statala, insa, este cea mai autoritara putere.