3. Teoriile politico-filosofice si juridice privind originea si esenta statului si dreptului: 1. Teoria teologica (teocratica) – Isi are radacinile in statele Orientului Antic si capata o mare raspandire in epoca Evului Mediu. Ea sustine originea divina a statului. Conform acestei teorii, monarhul, seful statului este reprezentantul lui Dumnezeu pe pamant, deci statul este o creatie a divinitatii, iar supusii trebuie sa respecte aceasta putere de stat. ( Sfantul Augustin, Toma d’Aquino s.a. ).

2. Teoria patriarhala– sustine ca statul isi trage originea de la familie. Radacinile acestei teorii le gasim in lucrarile lui Aristotel. In opera „Politica” Aristotel sustine ca omul ca fiinta sociala se organizeaza in familie, iar statul reprezinta forma prelungita a acesteia. In perioada medievala teoria patriarhala este dezvoltata de englezul Robert Filmer. In lucrarea sa „Patriarhul” (1653) el sustine ca monarhul detine puterea de stat in calitate de mostenitor al lui Adam care a fost investit de Dumnezeu atat cu putere parinteasca, precum si cu cea legala.

3. Teoria patrimoniala. A aparut in perioada medievala si sustine ca statul a luat nastere din dreptul de proprietate asupra pamantului. Guvernantii stapanesc pamantul in virtutea unui vechi drept de proprietate, iar poporul nu este decat o adunare de arendasi pe mosia monarhului.Cel mai cunoscut reprezentant al acestei teorii este Ludwic Von Haller (1767-1854).

4. Teoria violentei. Capata o raspandire larga in epoca moderna. Statul este rezultatul violentei politice, al luptei dintre triburi in societatea primitiva. Tribul invingator instituie puterea de stat, iar invinsii constituie masa supusilor. Cei mai de seama reprezentanti sunt E. Duhring (1833-1921), L. Gumplowiez, K. Kautsky. Conceptia a generat si unele versiuni rasiste. Asa, de exemplu, L. Gumplowiez in lucrarea „Teoria generala a statului” sustine ca triburile ce apartineau unor rase superioare ar fi format statul in urma supunerii triburilor de rasa inferioara.

5. Teoria psihologica. Unele elemente ale acestei teorii le gasim la Platon si Aristotel, care sustineau ideea cum ca omul simte necesitatea vietii in societate. Hugo Grotius vorbea de „apetitus sosialis”, iar Thomas Hobbes spunea ca „frica la facut pe om sa gaseasca statul”.

6. Teoria contractuala. Se afirma in perioada revolutiilor burgheze din Europa. Potrivit acestei teorii, aparitia statului este rezultatul unei intelegeri dintre oameni, a unui contract social incheiat din vointa oamenilor, a unui „pact de supunere”. Ca urmare, supusii promit sa asculte, iar regele le promite un minimum de libertate.